Foto: Reuters / Ekaterina Shtukina Armaniston bosh vaziri vazifasini bajaruvchi Karen Karapetyan muxolifat yetakchisi Nikol Pashinyan bilan muzokaralarda ishtirok etmaslikka qaror qildi. Bu haqda uning matbuot kotibi Aram Araratyan feysbukda xabar berdi. «Bosh vazir vazifasini bajaruvchi bir tomon kun tartibini belgilab beruvchi, ikkinchi tomon esa uni taqdim eta olmaydigan muzokaralar haqiqiy muzokaralar, deb hisoblanmasligini bildirdi», - deyiladi xabarda. Shuningdek ta’kidlanishicha, Karapetyanning fikricha, kameralar oldidagi muzokaralar haqidagi talab, ular natijaga erishishga qaratilmaganidan darak beradi. Eslatib o‘tamiz, avvalroq Armanistonda muxolifat yetakchisi prezident bilan mamlakatdagi vaziyatni muhokama qilgani xabar berilgandi.